LIETUVOS RESPUBLIKOS APLINKOS MINISTRO

Į S A K Y M A S

DĖL LIETUVOS RESPUBLIKOS APLINKOS MINISTRO 2002 M. BALANDŽIO

16 D. ĮSAKYMO Nr. 184 „DĖL STATYBOS TECHNINIŲ REGLAMENTŲ

STR 1.01.06:2002 „YPATINGI STATINIAI“ IR STR 1.01.07:2002 „NESUDĖTINGI (TARP JŲ LAIKINI) STATINIAI“ PATVIRTINIMO“ PAKEITIMO

2009 m. rugsėjo 14 d. Nr. D1-523

Vilnius

P a k e i č i u statybos techninį reglamentą STR 1.01.07:2002 „Nesudėtingi (tarp jų laikini) statiniai“, patvirtintą Lietuvos Respublikos aplinkos ministro 2002 m. balandžio 16 d. įsakymu Nr. 184 „Dėl statybos techninių reglamentų STR 1.01.06:2002 „Ypatingi statiniai“ ir STR 1.01.07:2002 „Nesudėtingi (tarp jų laikini) statiniai“ patvirtinimo“ (Žin., 2002, Nr. 43-1639; 2004, Nr. 120-4443; 2005, Nr. 22-703, Nr. 31-1015, Nr. 143-5207; 2006, Nr. 42-1533; 2008, Nr. 2-81, Nr. 59-2251, Nr. 97-3768; 2009, Nr. 28-1112, Nr. 40-1531, Nr. 51-2042):

1. Papildau 4.32 punktu:

„4.32. Lietuvos Respublikos žemės ūkio, maisto ūkio ir kaimo plėtros įstatymas (Žin., 2002, Nr. 72-3009; 2008, Nr. 81-3174).“

2. Išdėstau 1 priedo 1 lentelės 3 punktą taip:

3.	Šiltnamis	5	–	80	–

3. Išdėstau 1 priedo 2 lentelės 1 punktą taip:

1.	Susisiekimo komunikacijos namų valdoje ir žemės ūkio veiklos subjekto žemės ūkio valdoje [4.32]	+	–	+	–	„+“ reikšmę žr. lentelės apačioje

4. Išdėstau 1 priedo 2 lentelės 11 punktą taip:

11.	Dirbtinis nepratekamas paviršinis vandens telkinys (kūdra ir pan.)	3	3	<1000	1000-5000	***** Nurodytas dirbtinio nepratekamo paviršinio vandens telkinio gylis nuo pradinio natūralaus žemės paviršiaus vidurkio iki giliausios vietos

5. Išdėstau 1 priedo 2 lentelės 14 punktą taip:

14.	Gyvūnų aptvarai (diendaržiai)	4,0	>4,0	+	–	*** Statant aptvarus miestuose, taikomi II grupės nesudėtingiems statiniams keliami reikalavimai

6. Išdėstau 1 priedo 2 lentelės 27 punktą taip:

27.	Sandėliavimo ar parodos aikštelė	–	–	300	>300	Žemės ūkio veiklos subjekto žemės ūkio valdoje [4.32] ne didesnės kaip 5000 m2 sandėliavimo aikštelės priskiriamos I grupei

7. Papildau 1 priedo 2 lentelę 32, 33, 34 punktais:

32.	Plokščiadugniai grūdų saugojimo bokštai	9	14	80	200	Montavimą gali atlikti tik kvalifikuoti specialistai, turintys teisę montuoti plokščiadugnius grūdų saugojimo bokštus
33.	Siloso ir šienainio tranšėjos	4	–	1000	–	Turi atitikti Lietuvos Respublikos žemės ūkio ministerijos nustatytus reikalavimus siloso ir šienainio tranšėjoms
34.	Stacionarios grūdų džiovyklos	–	14	–	40	Montavimą gali atlikti tik kvalifikuoti specialistai, turintys teisę montuoti stacionarias grūdų džiovyklas

8. Išdėstau 1 priedo 2 lentelės ***** pastabos antrąją ir trečiąją pastraipas taip:

„Dirbtinių nepratekamų paviršinių vandens telkinių šlaitai turi būti ne statesni kaip 30o. Gilesni kaip 1 m II grupės dirbtiniai nepratekami paviršiniai vandens telkiniai, esantys arčiau kaip 100 m nuo gyvenamosios paskirties pastatų ir visuomeninės paskirties statinių, turi būti aptverti ne žemesne kaip 0,9 m aukščio tvora.

Dirbtiniams nepratekamiems paviršiniams vandens telkiniams, kurių plotas 1000 m2 ir daugiau, turi būti nustatomos paviršinių vandens telkinių apsaugos zonos ir pakrančių apsaugos juostos [4.28].“

Aplinkos ministras	Gediminas Kazlauskas